تبين بللي الفنان المغربي مارسيل بوطبول باقي حي، والصحة ديالو مزيانة، ومازال كيتابع العلاج ديالو فصبيطار فباريز، وهذشي اللي أكدوه الأقرباء ديالو فتصريحات صحفية. ونشرات اليوم “كود”، نقلا عن موقع “إيلاف”، بللي الفنان المغربي اليهودي الديانة توفى من بعد ما تدهورات الحالة ديالو الصحية، قبل ما يردو أقرباء الفنان على هذ الخبر، ويأكدو بللي هذي مجرد إشاعات كيتك تداولها. ونهار الاثنين دخل بوطبول الإنعاش بعدما تدهورات الحالة ديالو الصحية، وتم التأكد بللي كان مصاب بفيروس “كورونا” وماكانش عارف، قبل ما يوقع ليه اضطراب تنفسي حاد نقل بسبابو على وجه السرعة للصبيطار، ودخل قسم الإنعاش. وكينتمي بوطبول، اللي عندو 75 عام، لعائلة فنية معروفة، حيت هو ابن الفنان جاكوب بوطبول وأخ الفنان حاييم بوطبول، وكان خاض تجربة سينمائية ففيلم “أوركسترا منتصف الليل” لجيروم أوليفر كوهين، واللي كيحكي القصة ديالو مع الغنا. 
عائلتو كذبات خبر الوفاة.. الفنان المغربي اليهودي بوطبول اللي تصاب بفيروس “كورونا” باقي حي